عطیہ سلطانہ

عطیہ سلطانہ (  ؛ 2 جنوری 1824ء - 11 اگست 1850ء) ایک عثمانی شہزادی ، سلطان محمود ثانی اور پرویزی فلک قادین کی بیٹی تھیں۔ وہ سلطان عبد المجید اول اور عبد العزیز کی سوتیلی بہن تھیں۔

ابتدائی زندگی 
عطیہ سلطان 2 جنوری 1824 کو توپ قاپی محل میں پیدا ہوئیں۔ اس کے والد سلطان محمود ثانی تھے ، اور ان کی والدہ پرویزی فلک قادین تھیں۔   اس کی دو سگی بہنیں تھیں ، ان سے ایک سال چھوٹی خدیجہ سلطان ،  اور فاطمہ سلطان ، جو اس سے چار سال چھوٹی تھیں۔  وہ سلطان عبد الحمید اول اور نقش دل سلطان کی پوتی تھیں ۔

شادی 
پندرہ سال کی عمر میں ان کے والد نے ان کی منگنی احمد فتحی پاشا سے کردی۔  جبکہ ان کی شادی ان کے بڑے سوتیلے بھائی عبدالمجید اول کے دور میں 8 اگست 1840 کو ایوب میں ہوئی ،  جب عطیہ سولہ سال کی تھی ، احمد فتحی کی عمر انتالیس برس تھی۔  اس جوڑے کو ارناوتکویو محل ان کی رہائش گاہ کے طور پر دیا گیا تھا۔ اس کے بعد ، وہ کورو چشمہ محل ، اسما سلطانہ محل اور ایوب اور دفتردار کے درمیان میں کاغیثانے کے مقام پر واقع ایوبھان محل میں رہائش پذیر ہوئیں۔  

اس جوڑے کی دو بیٹیاں تھیں ، سنیہا خانم سلطانہ ، 3 اکتوبر 1843 کو پیدا ہوئیں ، اور فریدہ خانم سلطانہ ، 30 مئی 1847 کو پیدا ہوئیں۔ یہ دونوں کورو چشمہ محل میں پیدا ہوئیں تھیں۔

وفات 
عطیہ سلطانہ 11 اگست 1850 کو فوت ہوئیں ، اور انہیں استنبول کے دیوان یولو میں واقع اپنے والد کے مقبرے میں دفن کیا گیا۔

اولاد 
عطیہ اور احمد فتحی کی دو بیٹیاں تھیں:

 سنیہا خانم سلطانہ (پیدائش: استنبول ، کوروچشمہ محل ، 3 اکتوبر 1843- وفات: استنبول ، نشان تاشی محل ، 10 دسمبر 1910 ،مدفن: مقبرہ محمود ثانی ) ، شادی شدہ تھیں اور ان کی اولاد بھی تھی۔
 فریدہ خانم سلطانہ (پیدائش: استنبول ، کورو چشمہ محل ، 30 مئی 1847ء - وفات: ارناوت کوئے محل ، 1920) شادی شدہ تھیں اور انکی اولاد بھی تھی۔

سلسلہ نسب

حوالہ جات 

انیسویں صدی کی عثمانی خواتین
عثمانی سلاطین کی بیٹیاں
انیسویں صدی کا عثمانی خانوادئہ شاہی
1850ء کی وفیات
1824ء کی پیدائشیں
عثمانی شہزادیاں
انیسویں صدی کی عثمانی سلاطین کی بیٹیاں
ویکی ڈیٹا سے مطابقت رکھنے والی مختصر تفصیل